OpenLLM-France/wikimedia huggingface dataset:
# Puig Verdeguer

El Puig Verdeguer és una muntanya de 515 metres que es troba al municipi de Begues, a la comarca del Baix Llobregat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cistícola dels Aberdare

La cistícola dels Aberdare (Cisticola aberdare) és una espècie d'ocell passeriforme de la família Cisticolidae endèmica de les muntanyes de Kenya.

## Hàbitat i distribució

L'hàbitat natural són els prats d'alta muntanya tropicals. Està amenaçat per la pèrdua d'hàbitat.
La cistícola dels Aberdare es troba únicament a les muntanyes Aberdare a l'interior de Kenya.

## Referències

* ↑ «Cistícola dels Aberdare». Cercaterm. TERMCAT, Centre de Terminologia. Rev. 02/12/2022(català)
* ↑ BirdLife International (2012). "Cisticola aberdare." 2012 Llista Vermella de la UICN. Unió Internacional per a la Conservació de la Natura, edició 2012. [Consulta: 24 novembre 2016]
# Cistícola de Dorst

La cistícola de Dorst (Cisticola guinea) és una espècie d'ocell passeriforme de la família Cisticolidae que habita en l'Àfrica occidental fins al sud del Llac Txad.
El nom commemora l'ornitòleg francès Jean Dorst.

## Taxonomia

La classificació d'aquesta espècie va ser confusa. Inicialment, el 1930, Hubert Lynes la va descriure com una subespècie del cistícola cap-roja (C.ruficeps) amb el nom trinomial de C.r. guinea. El 1991, es va descriure l'espècie Cisticola dorsti. Posteriorment es va descobrir que ambdós tàxons eren el mateix i estava separada de la cistícola cap-roja, ja que tenien cants prou diferents per demostrar que estaven aïllats reproductivament, malgrat tenir una semblant aparença. Com que el nom guinea va ser descrit amb anterioritat, predomina sobre dorsti segons els criteris de prioritat taxonòmica, per la qual cosa el nom científic de l'espècie va quedar establert a Cisticola guinea.

## Hàbitat i distribució

Es troba disseminat por el Sahel occidental, des del Senegal fins a les regions al sud del llac Txad.
L'hàbitat natural són les sabanes.
Es classifica como espècie en risc mínim.

## Referències

* 1 2 3 «ITIS Report: Cisticola guinea». Integrated Taxonomic Information System. [Consulta: 8 juliol 2016].
* ↑ «Cistícola de Dorst». Cercaterm. TERMCAT, Centre de Terminologia. Rev. 02/12/2022(català)
* ↑ Beolens, Bo; Watkins, Michael. [Whose Bird? Men and Women Commemorated in the Common Names of Birds. Londres UK: editorial, 2003, p. 94. ISBN 0-7136-6647-1 [Consulta: 2022].
# Cistícola del desert

La cistícola del desert (Cisticola aridulus) és una espècie d'ocell passeriforme de la família Cisticolidae pròpia de l'Àfrica subsahariana.
Es troba distribuïda per les sabanes i zones de matolls semiàrides de l'Àfrica subsahariana encara que relativament absent de les zones centrals i costaneres occidentals del continent.

## Referències

* ↑ «Cistícola del desert». Cercaterm. TERMCAT, Centre de Terminologia. Rev. 08/12/2022(català)

## Enllaços externs

* Fitxa de l'espècie a "The Atlas of Southern African Birds" (anglès)
# Cistícola pinc-pinc

La cistícola pinc-pinc (Cisticola textrix) és una espècie d'ocell passeriforme de la família Cisticolidae propia de l'Àfrica austral.

## Hàbitat i distribució

L'hàbitat són els herbassars secs i les zones de matolls.
Es troba a Angola, Lesotho, Moçambic, est de Sud-àfrica, Eswatini i Zàmbia.

## Referències

* ↑ «Cistícola pinc-pinc». Cercaterm. TERMCAT, Centre de Terminologia. Rev. 08/12/2022(català)

## Enllaços externs

* Fitxa de l'espècie a "The Atlas of Southern African Birds" (anglès)
# Cistícola bruna

La cistícola bruna (Cisticola brunnescens) és una espècie d'ocell passeriforme de la família Cisticolidae pròpia d'Àfrica oriental i central.

## Descripció

És un ocell petit de 9–10 cm de llarg. La cua és de llargada mitjana i una mica més llarga en l'època reproductiva. Vetejat negre als laterals del pit que donen nom a l'espècie. Aquestes taques es fan més fosques a l'època de cria, però fins i tot llavors no són fàcils de veure.

## Distribució i hàbitat

L'hàbitat natural són els aiguamolls de zones muntanyoses.
Es troba a l'Àfrica oriental i oest d'Àfrica central distribuït pel Camerun, República del Congo, República Democràtica del Congo, Eritrea, Etiòpia, el Gabon, Kenya, Somàlia i Tanzània.

## Referències

* ↑ «Cistícola bruna». Cercaterm. TERMCAT, Centre de Terminologia. Rev. 08/12/2022(català)
* 1 2 Sinclair, Ian; Ryan, Peter. Birds of Africa south of the Sahara. Cape Town: Struik, 2003, p. 510. ISBN 9781868728572.
# Prínia alabarrada

La prínia alabarrada (Prinia familiaris) és una espècie d'ocell passeriforme del gènere prinia que pertany a la família Cisticolidae pròpia de les illes de Sumatra, Java i Bali.

## Descripció

És un prínia d'aspecte característic, que fa uns 13 cm, inclosa la seva llarga cua i pesa entre 8-10 g. El plomatge del cap és gris excepte la gola que és blanca. El pit és grisenc o blanquinós i el ventre és groc. L'esquena i ales són de color castany i presenta dues llistes blanques a les ales que el caracteritzen. El carpó és groc i la cua és de color castany amb puntes negres i blanques. Les potes són ataronjades i el seu bec negre. Tots dos sexes tenen un aspecte similar. El cant és un repetitiu i agut chwiit-chwiit-chwiit.

## Distribució i hàbitat

Ocupa un ampli ventall d'hàbitats forestals a les illes de Sumatra, Java i Bali, des del manglar a nivell del mar fins al bosc de muntanya. També tolera els ambients modificats pels humans com les plantacions, els parcs i els jardins. La presència humana a la seva àrea de distribució és abundant i la seva capacitat per adaptar-se a les modificacions que suposen permet que no estigui amenaçat d'extinció.

## Comportament

La prínia alabarrada s'alimenta d'insectes. Busca aliment picant entre les fulles i altres superfícies del bosc, des del terra fins a la copa dels arbres. Fora de l'època de cria, es troba en grups amb altres espècies d'ocells, però durant l'època de cria és territorial tot i que l'època de cria està poc definida, produint-se principalment entre març i juny a Java, però pot criar durant tot l'any. Construeix nius allargats i coberts, penjats de les branques amb teles d'aranya, prop del terra, on pon entre dos i quatre ous.

## Referències

* ↑ «Prínia alabarrada». Cercaterm. TERMCAT, Centre de Terminologia. Rev. 23/12/2022(català)
* 1 2 3 Ryan, Peter (2006). Family Cisticolidae (Cisticolas and allies). Pp. 433-434 in del Hoyo J., Elliott A. & Christie D.A. (2006) Handbook of the Birds of the World. Volumen 11. Old World Flycatchers to Old World Warblers Lynx Edicions, Barcelona ISBN 978-84-96553-06-4
* ↑ «Prinia familiaris» (en anglès). Xeno-canto. [Consulta: 27 desembre 2022].
# Prínia ventregroga

La prínia ventregroga (Prinia flaviventris) és una espècie d'ocell passeriforme del gènere prinia que pertany a la família Cisticolidae.. Es troba àmpliament distribuït a Àsia, es troba a Brunei, Cambodja, Xina, l'Índia, Indonèsia, Laos, Malàisia, Myanmar, Nepal, el Pakistan, Singapur, Taiwan, Tailàndia i Vietnam.

## Subespècies

Es reconeixen les següents subespècies:
* Prinia flaviventris sindiana
* Prinia flaviventris flaviventris
* Prinia flaviventris delacouri
* Prínia de la Xina (Prinia flaviventris sonitans)
* Prinia flaviventris rafflesi
* Prinia flaviventris halistona
* Prinia flaviventris latrunculus

## Referències

* ↑ «Prínia ventregroga». Cercaterm. TERMCAT, Centre de Terminologia. Rev. 27/12/2022(català)
* ↑ ««The Clements checklist of birds of the world: Version 6.5»» (en anglès). Cornell Lab of Ornithology, 02-06-2011. Arxivat de l'original el 2011-06-02. [Consulta: 27 desembre 2022].
* ↑ «Prínia de la Xina». Cercaterm | TERMCAT. [Consulta: 27 desembre 2022].
# Prínia senzilla

La prínia senzilla (Prinia inornata) és una espècie d'ocell passeriforme del gènere prinia que pertany a la família Cisticolidae i que es troba al sud-est asiàtic. És resident des del Pakistan i l'Índia fins al sud de la Xina i el sud-est asiàtic. Antigament s'incloïa a la prínia modesta (Prinia subflava), resident a l'Àfrica al sud del Sàhara. Ara es consideren les dues espècies separades.

## Descripció

Tenen una mida de 13 a 14 cm de llarg, les ales són curtes i arrodonides, una cua llarga, potes fortes i un bec curt i negre. En el plomatge nupcial, els adults són de color marró grisenc a la part superior, amb un supracili blanc curt i serrells vermellosos amb les ales tancades. Les parts inferiors són blanquinoses. Els sexes són idèntics.
A l'hivern, les parts superiors són d'un marró més fosc i les parts inferiors més clares. La cua és més llarga que a l'estiu. Hi ha diverses races que es diferencien en la tonalitat del plomatge. La raça endèmica de Sri Lanka conserva el plomatge d'estiu durant tot l'any inclosa la cua més curta.

## Biologia

Aquest ocell passeriforme es troba habitualment a les praderies humides de les terres baixes, boscos oberts, matolls i, de vegades, jardins. La prínia senzilla construeix el niu en un arbust o herba alta i pon de tres a sis ous. (La prinia modesta fa el niu a l'herba i pon de dos a quatre ous.)
Com la majoria de tallarols, la prínia senzilla és insectívora. El cant és un tlee-tlee-tlee repetitiu.

## Subespècies

Es reconeixen les següents subespècies:
* Prinia inornata terricolor
* Prinia inornata inornata
* Prinia inornata franklinii
* Prinia inornata insularis
* Prinia inornata fusca
* Prinia inornata extensicauda
* Prinia inornata blanfordi
* Prinia inornata herberti
* Prinia inornata flavirostris
* Prinia inornata blythi

## Bibliografia

* Warblers of Europe, Asia and North Africa per Kevin Baker, ISBN 0-7136-3971-7
* Birds of India, Pakistan, Nepal, Bangladesh, Bhutan, Sri Lanka, and the Maldives per Grimmett, Inskipp i Inskipp, ISBN 0-691-04910-6
* A field guide to birds of the Gambia and Senegal per Clive Barlow, ISBN 1-873403-32-1

## Referències

* ↑ «Prínia senzilla». Cercaterm. TERMCAT, Centre de Terminologia. Rev. 28/12/2022(català)
* ↑ «Prinia inornata» (en anglès). Xeno-canto. [Consulta: 28 desembre 2022].
* ↑ Clements, J. F.; Schulenberg, T. S.; Iliff, B.L. Sullivan i C. L. Wood, M. J. «The Clements checklist of birds of the world: Version 6.6» (XLS) (en anglès). Cornell University, 04-12-2011. Arxivat de l'original el 2011-12-04. [Consulta: 28 desembre 2022].
# Prínia fluvial

La prínia fluvial (Prinia fluviatilis) és una espècie d'ocell passeriforme del gènere prinia que pertany a la família Cisticolidae pròpia de riberes i aiguamolls del Sahel.

## Distribució i hàbitat

Es troba disseminada pels aiguamolls d'Àfrica occidental i central, des del nord-oest del Senegal fins al llac Txad, distribuït pel Camerun, Txad, Mali, Níger i el Senegal.

## Referències

* ↑ «Prínia fluvial». Cercaterm. TERMCAT, Centre de Terminologia. Rev. 28/12/2022(català)
# Prínia de São Tomé

La prínia de São Tomé (Prinia molleri) és una espècie d'ocell passeriforme del gènere prinia que pertany a la família Cisticolidae.

## Distribució geogràfica

És endèmica de l'illa de São Tomé i de l'illot proper Ilhéu das Rolas.

## Referències

* ↑ «Prínia de São Tomé». Cercaterm. TERMCAT, Centre de Terminologia. Rev. 31/12/2022(català)
* ↑ «Prinia molleri (prínia de São Tomé) - Avibase». [Consulta: 31 desembre 2022].
* ↑ IUCN «BirdLife International: The IUCN Red List of Threatened Species 2018» (en anglès). Prinia molleri, 07-08-2018. DOI: 10.2305/iucn.uk.2018-2.rlts.t22713632a131391573.en [Consulta: 31 desembre 2022].
# Prínia caranegra (Prinia)

La prínia caranegra (Prinia melanops) és una espècie d'ocell passeriforme del gènere prinia que pertany a la família Cisticolidae pròpia de la regió dels Grans Llacs d'Àfrica.
Se sol tractar com una subespècie de la prínia esparverenca (P. bairdii) pel que s'aconsella revisar l'estat de l'espècie.

## Referències

* ↑ «Grassbirds, Donacobius, tetrakas, cisticolas, allies – IOC World Bird List» (en anglès americà). [Consulta: 31 desembre 2022].
# Camaròptera sedosa daurada

La camaròptera sedosa daurada (Micromacronus leytensis) és una espècie d'ocell passeriforme del gènere Micromacronus que pertany a la família Cisticolidae endèmica de les Filipines.

## Taxonomia

Durant molt de temps va ser l'única espècie del gènere Micromacronus, però una de les seves subespècies fins llavors va ser elevada a rang d'espècie com M. sordidus. Anteriorment el gènere es classificava a la família Timaliidae però el 2012 va ser traslladat a la família Cisticolidae.

## Distribució i hàbitat

Es troba únicament a tres illes de les illes Visayas orientals, Samar, Biliran i Leyte.
L'hàbitat natural són els boscos humits tropicals illencs.

## Bibliografia

* Collar, N.J. & Robson, C. (2007): Family Timaliidae (Babblers). In: del Hoyo, Josep; Elliott, Andrew & Christie, D.A. (eds.): Handbook of Birds of the World, Volum 12 (Picathartes to Tits and Chickadees): 70-291. Lynx Edicions, Barcelona.

## Referències

* ↑ «Camaròptera sedosa daurada». Cercaterm. TERMCAT, Centre de Terminologia. Rev. 02/01/2023(català)
* ↑ Winkler, David W.; Billerman, Shawn M.; Lovette, Irby J. «Tree-Babblers, Scimitar-Babblers, and Allies (Timaliidae), version 1.0» (en anglès). Birds of the World, 2020. DOI: 10.2173/bow.timali1.01.
# Prínia verda

La prínia verda (Urolais epichlorus) és una espècie d'ocell passeriforme del gènere monotípic Urolais que pertany a la família Cisticolidae endèmica del golf de Guinea.

## Distribució i hàbitat

Es troba únicament a les muntanyes que hi ha entre l'oest del Camerun i l'est de Nigèria, a més de l'illa de Bioko.
L'hàbitat natural són els boscos humits tropicals de muntanya i les sabanes.

## Referències

* ↑ «Prínia verda». Cercaterm. TERMCAT, Centre de Terminologia. Rev. 02/01/2023(català)
* ↑ «Report: Urolais» (en anglès). ITIS. [Consulta: 2 gener 2023].
* ↑ Ryan, Peter (2006). Family Cisticolidae (Cisticolas and allies). pp. 378–492 in del Hoyo J., Elliott A. & Christie D.A. (2006) Handbook of the Birds of the World. Vol. 11. Old World Flycatchers to Old World Warblers Lynx Edicions, Barcelona ISBN 978-84-96553-06-4
# Camaròptera de Hartert

La camaróptera de Hartert (Camaroptera harterti) és una espècie d'ocell passeriforme que pertany a la família Cisticolidae endèmica d'Angola.

## Taxonomia

Va ser descrita científicament el 1911, per l'ornitòleg alemany Otto Eduard Graf von Zedlitz und Trützschler, com una subespècie de la camaròptera verdosa amb el nom trinomial de Camaroptera griseoviridis harterti. La localitat tipus va ser la ciutat de Canhoca al nord d'Angola. Posteriorment es va escindir per ser considerada una espècie separada.
El nom específic, harterti, commemora l'ornitòleg alemany Ernst Hartert, que va ser conservador del Museu Rothschild.

## Referències

* ↑ «Camaròptera de Hartert». Cercaterm. TERMCAT, Centre de Terminologia. Rev. 27/01/2023(català)
* ↑ Zedlitz, O. Graf «Revision des GenusCamaroptera» (en alemany). Journal für Ornithologie, 59, 2, 01-04-1911, pàg. 328–345. DOI: 10.1007/BF02091057. ISSN: 1439-0361.
* ↑ Cottrell, G. William; Greenway, James C.; Mayr, Ernst; Paynter, Raymond A.; Peters, James Lee Check-list of birds of the world (en anglès). vol.11. Cambridge: Harvard University Press, 1986, p. 186.
* ↑ «Camaroptera harterti (camaròptera de Hartert) - Avibase». [Consulta: 27 gener 2023].
* ↑ Jobling, James A. The Helm dictionary of scientific bird names : from aalge to zusii (en anglès). Londres: Christopher Helm, 2010, p. 186. ISBN 978-1-4081-3326-2.
# Prínia de Winifred

La prínia de Winifred o prínia cap-roja (Scepomycter winifredae) és una espècie d'ocell passeriforme que pertany a la família Cisticolidae originària de Tanzània, Àfrica.

## Taxonomia

L'espècie va ser registrada i nomenada per primera vegada per l'ornitòleg Reginald Moreau en honor a la seva dona.
L'espècie es va descriure originalment en el gènere Artisornis a partir d'un exemplar masculí immadur. L'espècie es va trobar al bosc de Kinole al nord d'Uluguru, a l'est de Tanzània. Moreau més tard el va traslladar al gènere Scepomycter després d'examinar exemplars de museu i obtenir nous exemplars d'adults a través del col·leccionista Charles Abdallah que va atraure els exemplars imitant els xiulets greus d'un Malaconotus. El gènere Scepomycter es considerava tradicionalment monotípic, però el 2009 es va descriure una nova espècie estretament relacionada, la prínia dels monts Rubeho.[5]
D'altra banda, la prínia dels monts Rubeho en el passat també s'incloïa en el gènere Bathmocercus.

## Descripció

L'ocell és majoritàriament de color verd oliva a la part superior amb el front i la corona de color marró vermellós com els costats del cap i el pit. La barbeta és blanquinosa.

## Distribució geogràfica i hàbitat

És endèmica de Tanzània. L'hàbitat natural són els boscos de muntanya de les muntanyes Uluguru a Tanzània. Les poblacions comparteixen l'hàbitat del seu congènere, la prínia dels monts Rubeho: les muntanyes de Rubeho i Ukaguru, i ambdues espècies estan classificades com a vulnerables. Està amenaçat per la pèrdua d'hàbitat.

## Referències

* ↑ «Prínia de Winifred». Cercaterm. TERMCAT, Centre de Terminologia. Rev. 28/01/2023(català)
* ↑ «Master Lists – IOC World Bird List v13.1» (en anglès americà). [Consulta: 28 gener 2023].
* ↑ British Ornithologists' Club.. "The adult of Mrs Moreau's Warbler" (en anglès). vol.66. Londres: British Ornithologists' Club, 1945, p.44.
* ↑ Olsson, Urban; Irestedt, Martin; Sangster, George; Ericson, Per G.P.; Alström, Per «Systematic revision of the avian family Cisticolidae based on a multi-locus phylogeny of all genera» (en anglès). Molecular Phylogenetics and Evolution, 66, 3, 3-2013, pàg. 790–799. DOI: 10.1016/j.ympev.2012.11.004.
* ↑ Nguembock, Billy; Fjeldså, Jon; Tillier, Annie; Pasquet, Eric «A phylogeny for the Cisticolidae (Aves: Passeriformes) based on nuclear and mitochondrial DNA sequence data, and a re-interpretation of an unique nest-building specialization» (en anglès). Molecular Phylogenetics and Evolution, 42, 1, 1-2007, pàg. 272–286. DOI: 10.1016/j.ympev.2006.07.008.
* ↑ British Ornithologists' Club.. "A new Artisornis" (en anglès). vol.58. Londres: British Ornithologists' Club, 1937, p.139.
# Mallerenga frontblanca

La mallerenga frontblanca o mallerenga de front blanc (Sittiparus semilarvatus) és una espècie d'ocell passeriforme que pertany a la família Pàridsendèmic de les Filipines.

## Descripció

És un ocell grassonet d'uns 13 cm de llarg, amb una cua relativament llarga. El plomatge és principalment negrós i es caracteritza per presentar una taca blanca que ocupa el front i la brida.

## Taxonomia

Va ser descrit científicament per l'ornitòleg italià Tommaso Salvadori l'any 1865 amb el nom binomial Melaniparus semilarvatus. Més tard l'espècie va ser transferida al gènere Parus. El 2014, es va restaurar el gènere Sittiparus, entre d'altres, i es va redistribuir gran part de les espècies de la família com a resultat d'un estudi filogenètic. El gènere Sittiparus va ser descrit originalment pel naturalista belga Edmond de Sélys Longchamps i 1884, amb la mallerenga variable com a espècie tipus nomenclatural.
Es reconeixen tres subespècies:
* S.s. snowi (Parkes, 1971) – ocupa el nord-est de Luzon.
* S.s. semilarvatus (Salvadori, 1865) – es troba en el centre i sud de Luzon.
* S.s. nehrkorni (Blasius, W, 1890) – s'estén per Mindanao.

## Hàbitat i estat de conservació

La UICN ha avaluat aquest ocell com a gairebé amenaçat. La principal amenaça d'aquesta espècie és la pèrdua d'hàbitat amb l'eliminació a l'engròs dels hàbitats forestals com a resultat de l'explotació forestal, la conversió agrícola i les activitats mineres que es produeixen a l'àrea de distribució.
No hi ha mesures de conservació específiques per aquesta espècie, però sí que es produeix en àrees protegides com el Parc Natural Sierra Madre del Nord i el Parc Nacional de Bataan.

## Referències

* ↑ «Mallerenga frontblanca». Cercaterm. TERMCAT, Centre de Terminologia. Rev. 12/02/2023(català)
* ↑ «Master Lists – IOC World Bird List v13.1» (en anglès americà). [Consulta: 12 febrer 2023].
* ↑ Salvadori, Tommaso. «Descrizione di altre nuove specie di uccelli esistenti nel museo di Torino Nota Seconda» (en italià). 8. Milano: Coi tipi di G. Bernardoni, 1865, p. 577-578 (Atti della Società italiana di scienze naturali).
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* 1 2 Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 15 febrer 2023].
* ↑ Selys-Longchamps, Edmund de. Bulletin de la Société zoologique de France (en francès). vol.9. París: Société zoologique de France, 1884, p. 32-78.
* ↑ Cottrell, G. William; Greenway, James C.; Mayr, Ernst; Paynter, Raymond A.; Peters, James Lee Check-list of birds of the world. 12. Cambridge: Harvard University Press, 1967.
* ↑ IUCN «Sittiparus semilarvatus» (en anglès). BirdLife International: The IUCN Red List of Threatened Species 2017, 01-10-2016. DOI: 10.2305/iucn.uk.2017-3.rlts.t22711964a118837027.en.
# Mallerenga de Sichuan

La mallerenga de Sichuan (Poecile weigoldicus) és una espècie d'ocell passeriforme que pertany a la família dels Pàrids. Es troba al centre de la Xina.
Aquesta espècie era tractada anteriorment com una subespècie de la mallerenga capnegra europea (Poecile montanus). Va ser promogut a l'estatus d'espècie basant-se en una anàlisi genètica publicada el 2002. És monotípic: no es reconeix cap subespècie.

## Referències

* ↑ Salzburger, Walter; Martens, Jochen; Nazarenko, Alexander A; Sun, Yua-Hue; Dallinger, Reinhard «Phylogeography of the Eurasian Willow Tit (Parus montanus) based on DNA sequences of the mitochondrial cytochrome b gene» (en anglès). Molecular Phylogenetics and Evolution, 24, 1, 7-2002, pàg. 26–34. DOI: 10.1016/S1055-7903(02)00266-X.
* ↑ Eck, S.; Martens, J. «Systematic notes on Asian birds. 49. A preliminary review of the Aegithalidae, Remizidae and Paridae» (en anglès). Zoologische Mededelingen, 80-5, 01-01-2006, pàg. 1–63. ISSN: 0024-0672.
* ↑ Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 19 febrer 2023].
# Mallerenga encaputxada

La mallerenga encaputxada (Melaniparus pallidiventris) és una espècie d'ocell passeriforme que pertany a la família Pàrids pròpia d'Àfrica sud-oriental.

## Descripció

Fa uns 15 cm de llarg. El cap, el pit i la cua són negres. També són negres les ales, encara que amb plomes de vores blanques. La resta de parts superiors són de color gris fosc. I les parts inferiors són de color canyella rosaci clar. Té els ulls castanys, cosa que li diferencia de la mallerenga ventre-rogenca que els té grocs, a més del to més clar del ventre.

## Taxonomia

Anteriorment es considerava coespecífic de la mallerenga ventre-rogenca (Melaniparus rufiventris), però actualment es consideren espècies separades. Tots dos es classificaven en el gènere Parus, però es va traslladar a Melaniparus després que una anàlisi filogenètica molecular publicada el 2013 demostrés que els membres del nou gènere formaven un clade diferent.
Es reconeixen dues subespècies:
* M. p. pallidiventris (Reichenow, 1885) - es troba a Tanzània, el sud Malawi i el nord de Moçambic.
* M. p. stenotopicus (Clancey, 1989) - ocupa l'est de Zimbàbue i l'oest de Moçambic.

## Referències

* ↑ «Mallerenga encaputxada». Cercaterm. TERMCAT, Centre de Terminologia. Rev. 15/03/2023(català)
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* 1 2 Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 19 febrer 2023].